Член 1
 Методите за изчисляване на общите показатели за крайния продукт и за резултатите, определени в приложение I към Регламент (ЕС) 2021/2115, се установяват в приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 декември 2021 година.
 За Комисията
 Председател
 Ursula VON DER LEYEN
 (1) ОВ L 435, 6.12.2021 г., стр. 1.
 ПРИЛОЖЕНИЕ
 МЕТОДИ ЗА ИЗЧИСЛЯВАНЕ НА ОБЩИТЕ ПОКАЗАТЕЛИ ЗА КРАЙНИЯ ПРОДУКТ И ЗА РЕЗУЛТАТИТЕ, ОПРЕДЕЛЕНИ В ПРИЛОЖЕНИЕ I КЪМ РЕГЛАМЕНТ (ЕС) 2021/2115
 ПОКАЗАТЕЛИ ЗА КРАЙНИЯ ПРОДУКТ
 Методи за изчисляване на показателите за крайния продукт, които трябва да се използват за уравняване с оглед на изпълнението
 1.
 При изчисляване на показателите за целите на уравняването с оглед на изпълнението държавите членки вземат предвид следното:
 а)
 планирането на крайните продукти се извършва за всяка селскостопанска финансова година, както следва:
 i)
 по интервенции. Ако за дадена интервенция са установени няколко единични суми, крайните продукти може да бъдат планирани по единични суми, за групи единични суми или за всички единични суми. Ако за показателя за крайния продукт на интервенцията са установени повече от една мерна единица, планирането се извършва по мерни единици;
 ii)
 по сектори — за интервенциите в сектора на плодовете и зеленчуците, в сектора на хмела, в сектора на маслиновото масло и трапезните маслини и в другите сектори, посочени в член 42, буква е) от Регламент (ЕС) 2021/2115;
 б)
 отчитането на крайните продукти се извършва по селскостопански финансови години и за всички интервенции, за които са извършвани плащания през съответната селскостопанска финансова година, както следва:
 i)
 по единични суми;
 ii)
 по оперативни програми в сектора на плодовете и зеленчуците, в сектора на хмела, в сектора на маслиновото масло и трапезните маслини и в другите сектори, посочени в член 42, буква е) от Регламент (ЕС) 2021/2115;
 в)
 крайните продукти, генерирани от дадена интервенция, се планират и отчитат само веднъж по показателя за крайния продукт, свързан с тази интервенция, в стратегическия план по ОСП;
 г)
 когато дадена интервенция включва подпомагане под формата на безвъзмездни средства и финансов инструмент, показателят за крайния продукт се изчислява за всяка форма на подпомагане;
 д)
 отчитаната стойност на крайния продукт съответства на дела от действително платените разходи за този продукт през съответната селскостопанска финансова година. Частичните крайни продукти се отчитат за частично завършените интервенции през дадената селскостопанска финансова година.
 Отчитане на напредъка по отношение на показателите за крайния продукт, които трябва да се използват за уравняване с оглед на изпълнението
 2.
 Интервенциите, за които са извършени плащания под формата на авансови плащания, както е посочено в член 32, параграф 4, буква а) и параграф 5 и член 44, параграф 3 от Регламент (ЕС) 2021/2116 на Европейския парламент и на Съвета (1) преди предоставянето на съответния пълен краен продукт, не се включват в годишния доклад за изпълнението в съответствие с член 128 от Регламент (ЕС) 2021/2115 за селскостопанската финансова година, през която е извършено